הפגנות ‎ ענק ‎ בת״א ‎ ובסחנין ‎ נגד ‎ המלחמה‎ 

בשבת, ‎ 3.1, ‎ בה ‎ החלה ‎ הפלישה ‎ של ‎ צה״ל ‎ לעזה, ‎ גדשו ‎ 15  אלף ‎ מפגינים ‎ את‎ 
מרכז ‎ תל־אביב ‎ בהפגנה ‎ לוחמת ‎ ׳הודית־ערבית ‎ נגד ‎ המלחמה. ‎ בצהר׳ ‎ אותו‎ 
יום ‎ צעדו ‎ 150  אלף ‎ בסחנין ‎ בהפגנת ‎ סולידריות ‎ עם ‎ תושבי ‎ עזה ‎ המופצצת.‎ 


15  אלף ‎ יהודים ‎ וערבים ‎ השתתפו ‎ בהפגנה ‎ המונית ‎ לוחמת‎ 
נגד ‎ מלחמת ‎ עזה, ‎ שצעדה ‎ במרכז ‎ תל-אביב. ‎ הם ‎ ביטאו‎ 
התנגדות ‎ משותפת ‎ למלחמה ‎ בעזה. ‎ זו ‎ הייתה ‎ ההפגנה ‎ הגדולה‎ 
ביותר ‎ של ‎ השמאל ‎ בשנים ‎ האחרונות.‎ 

המפגינים ‎ התכנסו ‎ בכיכר ‎ רבץ ‎ ומשם ‎ צעדו ‎ לעבר ‎ כיכר‎ 
הסינמטק, ‎ כשהם ‎ קוראים ‎ סיסמאות ‎ נגד ‎ שר ‎ הביטחץ ‎ ברק,‎ 
מאשימים ‎ את ‎ כל ‎ שרי ‎ הממשלה ‎ באחריות ‎ לפשעי ‎ מלחמה,‎ 
ומדגישים, ‎ כי ‎ בעזה ‎ ובשדרות ‎ ילדים ‎ רוצים ‎ לחיות, ‎ וכי‎ 
יהודים ‎ וערבים ‎ מסרבים ‎ להיות ‎ אויבים. ‎ בהפגנה ‎ בלטה‎ 
ההשתתפות ‎ ההמונית ‎ של ‎ פעילי ‎ מק״י, ‎ בנק״י ‎ וחד״ש, ‎ שהניפו‎ 
דגלים ‎ אדומים ‎ וכרזות ‎ רבות, ‎ התובעות ‎ הפסקת ‎ אש, ‎ הפסקת‎ 
ההפצצות, ‎ יציאה ‎ מיידית ‎ של ‎ הצבא ‎ הישראלי ‎ מהרצועה‎ 
ושלום ‎ צודק ‎ לפי ‎ העקרון ‎ של ‎ שתי ‎ מדינות, ‎ ישראל ‎ ופלסטין.‎ 

בהפגנה ‎ בת״א ‎ השתתפו ‎ חברי ‎ הכנסת ‎ של ‎ חד״ש ‎ מוחמד‎ 
ברכה ‎ ח־ב ‎ חנין, ‎ מזכ״ל ‎ מק״י ‎ מוחמד ‎ נפאע, ‎ רוב ‎ חברי‎ 
הלשכה ‎ הפוליטית ‎ של ‎ מק״י, ‎ מזכ״ל ‎ בנק״י ‎ וחברות ‎ מזכירות‎ 
תנד״י. ‎ כן ‎ השתתפו ‎ ראשי ‎ מפלגות ‎ וארגונים ‎ השותפים‎ 
לקואליציה ‎ נגד ‎ המלחמה.‎ 

בדברים ‎ בסיום ‎ ההפגנה ‎ הדגיש ‎ ח״כ ‎ דב ‎ הנין, ‎ כי ‎ הפלישה‎ 
לעזה, ‎ שהחלה ‎ ביום ‎ ההפגנה ‎ עצמו, ‎ היא ‎ צעד ‎ נוסף ‎ בשקיעה‎ 
בבוץ ‎ טובעני. ‎ ליותר ‎ ויותר ‎ אנשים ‎ כבר ‎ ברור, ‎ שמלחמת ‎ עזה‎ 
היא ‎ אסון. ‎ המלחמה ‎ לא ‎ תוביל ‎ לביטחון ‎ או ‎ לשלום, ‎ אלא ‎ רק‎ 
לחורבן, ‎ להרס ‎ ולמוות ‎ בשני ‎ צירי ‎ הגבול. ‎ ברק ‎ ואולמרט, ‎ ציין‎ 
חנין, ‎ מתעקשים ‎ לחזור ‎ על ‎ המשגה ‎ של ‎ מלחמת ‎ לבנון‎ 
השנייה. ‎ כל ‎ שוחר ‎ שלום ‎ בישראל ‎ וכל ‎ מפלגה ‎ המגדירה ‎ את‎ 
עצמה ‎ מפלגת ‎ שלום ‎ מוכרחים ‎ להשמיע ‎ קול ‎ ברור ‎ נגד‎ 
המלחמה.‎ 

מוחמר ‎ נפאע, ‎ מזכ״ל ‎ מק״י, ‎ הדגיש ‎ בדבריו ‎ את ‎ חשיבות‎ 
הסולידריות ‎ היהודית-ערבית ‎ כערובה ‎ לעתיד ‎ של ‎ שני ‎ העמים,‎ 
והוסיף: ‎ אין ‎ פתרון ‎ זולת ‎ סיום ‎ הכיבוש ‎ הישראלי. ‎ כן ‎ נשאו‎ 
דברים ‎ עביר ‎ קופטי ‎ ואילת ‎ מעוז ‎ בשם ‎ קואליציית ‎ הארגונים.‎ 

פעילים ‎ במרצ, ‎ שצעדו ‎ בהפגנה ‎ בת״א, ‎ הניפו ‎ כרזה ‎ המגנה‎ 
את ‎ יו״ר ‎ מרצ, ‎ ח״כ ‎ אורון, ‎ על ‎ אי-השתתפותו ‎ בהפגנה.‎ 


ד״ר ‎ ■עלה ‎ רענן, ‎ חברת ‎ חד״ש ‎ המתגוררת ‎ במושב ‎ עין‎ 
הבשור ‎ בעוטף ‎ עזה, ‎ הגיעה ‎ לתל ‎ אביב ‎ כדי ‎ לבטא ‎ את‎ 
התנגדותה ‎ למלחמה‎ :  "החיים ‎ בצל ‎ הטילים ‎ בעוטף ‎ עזה ‎ קשים‎ 
מאוד, ‎ אני ‎ דואגת ‎ לחיים ‎ של ‎ הילדים ‎ שלי ‎ בכל ‎ רגע ‎ במהלך‎ 
היום. ‎ אבל ‎ כשאני ‎ דואגת ‎ לילדיי, ‎ אני ‎ חושבת ‎ גם ‎ על ‎ האמהות‎ 
בעזה ‎ ועל ‎ הדאגה ‎ שלהן ‎ לילדיהן".‎ 
בלחץ ‎ בג״צ: ‎ המשטרה ‎ נסוגה‎ 

שופטי ‎ בג״צ, ‎ שדנו‎ (2.1) ‎ בעתירתה ‎ של ‎ "הקואליציה ‎ נגד‎ 
המלחמה" ‎ נגד ‎ סירוב ‎ המשטרה ‎ לתת ‎ רישיון ‎ להפגנת ‎ המחאה‎ 
בתל-אביב, ‎ הבהירו, ‎ שהתירוץ ‎ המשטרתי ‎ אינו ‎ חוקתי,‎ 
ופרקליטות ‎ המדינה ‎ נסוגה ‎ בה ‎ מהסירוב.‎ 

העתירה ‎ לבג״ץ ‎ הוגשה, ‎ לאחר ‎ שהמשטרה ‎ ניסתה ‎ למנוע‎ 
את ‎ הפגנת ‎ המונים ‎ נגד ‎ המלחמה ‎ בתל-אביב, ‎ תוך ‎ פגיעה‎ 
חריפה ‎ בחופש ‎ הביטוי ‎ ובחופש ‎ ההפגנה. ‎ התירוץ ‎ המשטרתי‎ 
היה ‎ -  דרישה ‎ מהמארגנים ‎ לחתום ‎ שלא ‎ יונפו ‎ בהפגנה ‎ דגלים‎ 
פלסטיניים.‎ 

הפגנה ‎ המונית ‎ בסתב■!‎ 

בשבת, ‎ 3.1, ‎ נערכה ‎ בסחנין ‎ הפגנה ‎ המונית ‎ של ‎ האוכלוסייה‎ 
הערבית ‎ בתביעה ‎ מהממשלה ‎ להפסיק ‎ את ‎ המלחמה ‎ הרצחנית‎ 
בעזה.‎ 

150  אלף ‎ נשים ‎ וגברים ‎ השתתפו ‎ בתהלוכה, ‎ שקראה ‎ לה‎ 
ועדת ‎ המעקב ‎ לענייני ‎ האוכלוסייה ‎ הערבית. ‎ בעת ‎ שצעדה‎ 
ההפגנה, ‎ הרחוב ‎ הראשי ‎ היה ‎ מלא ‎ אדם. ‎ ההפגנה ‎ סבבה ‎ בכל‎ 
שכונות ‎ העיר. ‎ השתתפו ‎ בה ‎ אישים ‎ רבים, ‎ ובהם ‎ ח״כים, ‎ ראשי‎ 
מועצות ‎ ואנשי ‎ דת, ‎ וכן ‎ כוחות ‎ דמוקרטיים ‎ יהודיים. ‎ המפגינים‎ 
הניפו ‎ כרזות ‎ המוקיעות ‎ את ‎ המלחמה ‎ בעזה, ‎ מביעות‎ 
סולידריות ‎ עם ‎ תושבי ‎ הרצועה ‎ ומותחות ‎ ביקורת ‎ על ‎ השליטים‎ 
הערבים.‎ 

בסיום ‎ ההפגנה ‎ נשאו ‎ דברים ‎ מאזן ‎ גנאיים, ‎ ראש ‎ העיר‎ 
סחנין, ‎ וח״כ ‎ מוחמר ‎ ברכה ‎ (חד״ש).‎ 

בשתי ‎ ההפגנות ‎ נמנעה ‎ המשטרה ‎ מהתערבות, ‎ ולכן‎ 
ההפגנות ‎ עברו ‎ כשקט, ‎ למעט ‎ הפגנת ‎ נגד ‎ של ‎ הימין ‎ בת״א.‎ 


מלחמת ‎ עז ‎ ה/2‎ 


צה״ל ‎ פלש ‎ בכוח ‎ גדול ‎ לרצועה,‎ 

זורע ‎ הרס ‎ גם ‎ בתקיפות ‎ מהאוויר ‎ ובירי ‎ תותחים‎ 


בשבת, ‎ 3  בינואר, ‎ החלה ‎ פלישת ‎ כוחות ‎ רגלים ‎ ושריון ‎ של‎ 
ישראל ‎ לצפון ‎ רצועת ‎ עזה. ‎ ברגע ‎ כתיבת ‎ שורות ‎ אלה, ‎ לא‎ 
נמסרו ‎ נתונים ‎ על ‎ מספר ‎ הקורבנות ‎ הפלסטינים ‎ והישראלים‎ 
כתוצאה ‎ מהפלישה, ‎ אשר ‎ נוספו ‎ ל־450 ‎ הקורבנות ‎ הפלסטינים‎ 
ולשלושת ‎ הקורבנות ‎ הישראלים, ‎ שנהרגו ‎ בשבוע ‎ הלחימה‎ 
הראשון, ‎ בטרם ‎ החלה ‎ הפלישה.‎ 

הפלישה ‎ החריפה ‎ עוד ‎ יותר ‎ את ‎ המשבר ‎ ההומניטארי‎ 
ברצועת ‎ עזה. ‎ גם ‎ קודם ‎ לפלישה ‎ הקרקעית, ‎ גרמו ‎ ההפצצות‎ 
הישראליות ‎ להפסקות ‎ תכופות ‎ באספקת ‎ החשמל, ‎ ואילו‎ 
לאחר ‎ הפלישה, ‎ חלקים ‎ רבים ‎ ברצועה ‎ שרויים ‎ בלילות‎ 
בעלטה. ‎ האספקה ‎ הבלתי ‎ סדירה ‎ של ‎ חשמל ‎ והמחסור ‎ בדלק‎ 
גורמים ‎ שיבושים ‎ קשים ‎ בבתי ‎ החולים, ‎ תוך ‎ סיכון ‎ חיי‎ 
הפצועים ‎ הקריטיים ‎ התלויים ‎ במכשירי ‎ הנשמה ‎ וכדומה.‎ 

התירוץ ‎ הרשמי ‎ של ‎ דוברי ‎ הממשלה ‎ לפלישה ‎ הקרקעית‎ 
הוא, ‎ שטרם ‎ "הושגה ‎ הנוסחה ‎ ההולמת ‎ שתענה ‎ לתנאי ‎ ישראל‎ 
להפסקת ‎ אש". ‎ בפועל, ‎ הממשלה ‎ הכשילה ‎ את ‎ כל ‎ ההצעות‎ 
להפסקת ‎ אש, ‎ כדי ‎ שתוכל ‎ להמשיך ‎ במלחמה.‎ 

פרשנים ‎ פוליטיים ‎ מציינים ‎ כמטרת ‎ הפלישה ‎ לרצועה ‎ את‎ 
״שבירת ‎ רוחו ‎ של ‎ החמאם״ ‎ -  ניסוח ‎ חמקמק, ‎ שנועד ‎ להסתיר‎ 
את ‎ הכוונה ‎ לערער ‎ את ‎ שלטון ‎ החמאס, ‎ או ‎ לגרום ‎ לו ‎ להיכנע‎ 
לתכתיבי ‎ ישראל ‎ וארה״ב. ‎ הפרשן ‎ אלוף ‎ בן ‎ (״הארץ״, ‎ 4.1)‎ 
כתב, ‎ כי ‎ דרישת ‎ ישראל ‎ היא ‎ "תהאדיה ‎ פלוס ‎ טיפול ‎ בהברחות‎ 
נשק", ‎ כאשר ‎ הכוונה ‎ היא ‎ לשדרוג ‎ הפעילות ‎ המצרית ‎ נגד‎ 
הברחות ‎ נשק ‎ לרצועה.‎ 

ממשל ‎ בוש, ‎ בשלהי ‎ כהונתו, ‎ נותן ‎ בפועל ‎ גיבוי ‎ מלא‎ 
למלחמה ‎ שמנהלת ‎ ממשלת ‎ אולמרט-ברק-לבני. ‎ גם ‎ ראשי‎ 
האיחוד ‎ האירופי ‎ מביעים ‎ דאגה, ‎ אך ‎ כמו ‎ ממשל ‎ בוש, ‎ אינם‎ 
לוחצים ‎ לקבלת ‎ החלטה ‎ במועצת ‎ הביטחון ‎ בדבר ‎ הפסקת‎ 
המלחמה. ‎ נשיאת ‎ האיחוד ‎ האירופי ‎ אפילו ‎ פירסמה ‎ הודעה‎ 
המצדיקה ‎ את ‎ הפלישה ‎ כפעולה ‎ "הגנתית".‎ 

הארצות ‎ הערביות ‎ כשלו ‎ גם ‎ הן ‎ בניסיון ‎ לגבש ‎ עמדה‎ 
משותפת ‎ נגד ‎ המלחמה, ‎ וכמה ‎ מהן, ‎ כמו ‎ מצרים, ‎ שמות ‎ דגש‎ 
בביקורת ‎ עלחמאס.‎ 

הפגנות ‎ המוניות ‎ נערכו ‎ ברחבי ‎ העולם, ‎ לרבות ‎ בעולם‎ 
הערבי, ‎ בתביעה ‎ להפסיק ‎ את ‎ המלחמה ‎ בעזה ‎ ולהשיג ‎ הפסקת‎ 
אש ‎ מייד. ‎ אלפים ‎ השתתפו ‎ בהפגנות ‎ נגד ‎ המלחמה, ‎ שנערכו‎ 
בלונדון, ‎ באתונה, ‎ בפאריס ‎ ובערים ‎ נוספות.‎ 

הפגמת ‎ בגד ‎ המלחמה ‎ ברחבי ‎ הארץ‎ 

ההפגנות ‎ נגד ‎ המלחמה ‎ בעזה ‎ החלו ‎ עוד ‎ בטרם ‎ הוכרזה.‎ 
פעילי ‎ מק״י ‎ וחד״ש ‎ ופעילים ‎ בקואליציה ‎ נגד ‎ המלחמה‎ 
הפגינו ‎ בת״א ‎ וביישובים ‎ נוספים ‎ ברחבי ‎ הארץ ‎ כבר ‎ ב-26.12,‎ 
יום ‎ בטרם ‎ פרצה. ‎ ההפגנות ‎ המשיכו ‎ להיערך ‎ מדי ‎ יום ‎ מאז‎ 
החלה ‎ המלחמה ‎ והגיעו ‎ לשיאן ‎ בהפגנות ‎ ההמוניות ‎ בשבת,‎ 
3.1  (ר׳ ‎ בעמוד ‎ 1).‎ 

המשטרה ‎ התערבה ‎ ברבות ‎ מההפגנות ‎ וערכה ‎ מעצרים. ‎ עד‎ 
לרגע ‎ כתיבת ‎ שורות ‎ אלה ‎ נעצרו ‎ לחקירה ‎ למעלה ‎ מ -400‎ 
אזרחים ‎ ערבים ‎ וכן ‎ כמה ‎ עשרות ‎ אזרחים ‎ יהודים. ‎ המשטרה‎ 
גם ‎ זימנה ‎ אזרחים ‎ ערבים ‎ במטרה ‎ לאיים ‎ עליהם, ‎ שלא ‎ יטלו‎ 
חלק ‎ בהפגנות ‎ (ר׳ ‎ רשימה ‎ על ‎ התנהגות ‎ המשטרה ‎ בהפגנה‎ 
בפתח ‎ אוניברסיטת ‎ ת״א ‎ -  בעמוד ‎ 4).‎ 


מול ‎ בית ‎ ראש ‎ הממשלה ‎ בירושלים‎ 

מאות ‎ נאספו ‎ ב-1.1 ‎ מול ‎ מעון ‎ ראש ‎ הממשלה, ‎ אהוד‎ 
אולמרט, ‎ בירושלים ‎ וקראו ‎ לו ‎ להורות ‎ על ‎ הפסקת ‎ המלחמה.‎ 
עופר ‎ ניימן, ‎ ממארגני ‎ ההפגנה, ‎ אמר: ‎ "המסר ‎ המרכזי ‎ של‎ 
ההפגנה ‎ הוא ‎ -  בעזה ‎ ובשדרות ‎ ילדות ‎ רוצות ‎ לחיות". ‎ לדבריו,‎ 
הדגש ‎ של ‎ המחאה ‎ הוא ‎ "על ‎ התושבים ‎ הסובלים ‎ מכל ‎ עבר.‎ 
האמירה ‎ אינה ‎ רק ‎ על ‎ הפסקת ‎ אש ‎ עם ‎ חמאס, ‎ אלא ‎ הפסקת ‎ אש‎ 
כוללת ‎ עם ‎ שכנינו, ‎ לפתור ‎ בעיות ‎ יסוד ‎ ולצאת ‎ ממעגל‎ 
הדמים".‎ 

בהפגנה ‎ בירושלים ‎ נכחו ‎ גם ‎ תושבי ‎ משדרות, ‎ החברים‎ 
בקבוצה ‎ "קול ‎ אחר". ‎ הקבוצה ‎ פרסמה ‎ השבוע ‎ עצומה,‎ 
הקוראת ‎ לחדש ‎ את ‎ הרגיעה, ‎ שעליה ‎ חתמו ‎ כ-1,800 ‎ ישראלים‎ 
ופלסטינים.‎ 

רכיבת ‎ אופניי□ ‎ בתל־אביב‎ 

בתל ‎ אביב ‎ קיבלה ‎ המחאה ‎ אופי ‎ שונה. ‎ עשרות ‎ מפגינים‎ 
יצאו ‎ ב-1.1 ‎ לרחובות ‎ רכובים ‎ על ‎ אופניים ‎ במחאה ‎ על‎ 
המלחמה ‎ בעזה ‎ וירי ‎ הרקטות ‎ לישראל. ‎ המשטרה ‎ התנכלה‎ 
לרוכבים, ‎ אך ‎ הם ‎ המשיכו ‎ לרכוב ‎ ולשוחח ‎ עם ‎ העוברים‎ 
ושבים.‎ 

סטודנטים ‎ באוניברסיטת ‎ חיפה‎ 

עשרות ‎ סטודנטים, ‎ ערבים ‎ ויהודים, ‎ קיימו ‎ ב־31.12 ‎ פעולת‎ 
מחאה ‎ שקטה ‎ נגד ‎ המתקפה ‎ הצבאית ‎ של ‎ ישראל ‎ על ‎ עזה.‎ 
הסטודנטים ‎ נשאו ‎ שלטים, ‎ עליהם ‎ נכתב: ‎ ״די ‎ להרג ‎ אזרחים‎ ! 
סטודנטים ‎ נגד ‎ המלחמה!" ‎ וכן ‎ "האם ‎ מלחמה ‎ תביא ‎ ביטחון‎ 
לתושבי ‎ הדרום ‎ ?  אין ‎ פתרון ‎ צבאי ‎ י  מו״מ ‎ מדיני ‎ עכשיו ‎ י".‎ 

פעולת ‎ המחאה ‎ התקיימה ‎ ביוזמת ‎ תא ‎ חד״ש ‎ באוניברסיטה,‎ 

אך ‎ בלטה ‎ בה ‎ ההשתתפות ‎ של ‎ סטודנטים ‎ רבים ‎ שאינם ‎ מזוהים‎ 
עם ‎ תנועות ‎ השמאל. ‎ "יותר ‎ ויותר ‎ סטודנטים ‎ מבינים ‎ כי‎ 
ההסתבכות ‎ המלחמתית ‎ בעזה ‎ לא ‎ מביאה ‎ ביטחון ‎ לתושבי‎ 
שדרות ‎ ועוטף ‎ עזה, ‎ אלא ‎ תביא ‎ רק ‎ להרג ‎ של ‎ חפים ‎ מפשע‎ 
משני ‎ הצדדים״ ‎ -  אמר ‎ רמי ‎ הוד, ‎ פעיל ‎ תא ‎ חד״ש ‎ שהשתתף‎ 
במחאה. ‎ "הצטרפו ‎ אלינו ‎ היום ‎ סטודנטיות ‎ וסטודנטים ‎ רבים‎ 
שעד ‎ כה ‎ לא ‎ השתתפו ‎ במחאה, ‎ וביחד ‎ השמענו ‎ קול ‎ אחר,‎ 
שפוי ‎ והגיוני, ‎ בתוך ‎ מציאות ‎ מתלהמת".‎ 

בזמן ‎ שהסטודנטים ‎ מהשמאל ‎ ערכו ‎ את ‎ מחאתם ‎ השקטה‎ 
במרכז ‎ הקמפוס, ‎ אירגנה ‎ אגודת ‎ הסטודנטים, ‎ בשיתוף ‎ תאי‎ 
הימין, ‎ הפגנת ‎ תמיכה ‎ במלחמה, ‎ בה ‎ נקראו ‎ סיסמאות ‎ כגון‎ 
"מוות ‎ למחבלים" ‎ ו-״תנו ‎ לצה״ל ‎ לנצח".‎ 

"בעוד ‎ אגודת ‎ הסטודנטים ‎ בחרה ‎ להצטרף ‎ להתלהמות‎ 
ולחגוג ‎ על ‎ הדם, ‎ אנחנו ‎ העדפנו ‎ מחאה ‎ שקטה", ‎ אמר ‎ חאלד‎ 
פאהום, ‎ סטודנט ‎ שהשתתף ‎ במחאה ‎ של ‎ השמאל.‎ 

21  עצורים ‎ בפתח ‎ בסיס ‎ חיל ‎ האוויר ‎ בתל-אביב‎ 

עשרות ‎ פעילי ‎ שלום ‎ הגיעו ‎ ב-2.1 ‎ לבסיס ‎ חיל ‎ האוויר ‎ בתל-‎ 
אביב ‎ (שדה ‎ דב), ‎ וניסו ‎ לחסום ‎ את ‎ הכניסה ‎ למקום. ‎ הפעילים‎ 
נשכבו ‎ על ‎ כביש ‎ הגישה ‎ לבסיס ‎ והעמידו ‎ פני ‎ מתים ‎ כשהם‎ 
לבושים ‎ בגדים ‎ לבנים ‎ מוכתמים ‎ בצבע ‎ אדום, ‎ המסמל‎ 
לדבריהם ‎ את ‎ הדם ‎ ברחובות ‎ עזה. ‎ 21  ממשתתפי ‎ ההפגנה‎ 
נעצרו ‎ בידי ‎ המשטרה.‎ 

בישובים ‎ ערביים ‎ רבים ‎ נערכו ‎ אירועי ‎ מחאה: ‎ באזור ‎ אום‎ 
אל-פחם, ‎ בעאבלין, ‎ במשולש, ‎ בצומת ‎ מגידו ‎ וישובים ‎ נוספים.‎ 


מלחמת ‎ עז ‎ ה/3‎ 


המחיר ‎ של ‎ א  •-הקשבה‎ 


מאת ‎ תמר ‎ גו־דינסקי‎ 

פעם ‎ היה ‎ מקובל, ‎ שמלחמות ‎ הן ‎ עניין ‎ של ‎ חיילים,‎ 
הלוחמים ‎ זה ‎ בזה ‎ והורגים ‎ זה ‎ את ‎ זה. ‎ במלחמת ‎ העולם‎ 
הראשונה, ‎ 90%  מהנפגעים ‎ היו ‎ חיילים, ‎ ורק ‎ 10%  -  אזרחים.‎ 
כך ‎ התנהלו ‎ מלחמות ‎ לפני ‎ כמאה ‎ שנה.‎ 

היום, ‎ בעידן ‎ ההיי-טק, ‎ מלחמה ‎ היא ‎ בכלל ‎ משהו ‎ אחר:‎ 
החיילים, ‎ מוגנים ‎ בתאי ‎ טייס ‎ ובעמדות ‎ מוגנות ‎ ירי, ‎ המכוונות‎ 
ירי ‎ בשלט ‎ רחוק; ‎ מיני ‎ מזל״טים ‎ המסוגלים ‎ גם ‎ לצלם ‎ וגם‎ 
לירות; ‎ פצצות ‎ "חכמות", ‎ המסוגלות ‎ להרוס ‎ לא ‎ רק ‎ בניין ‎ בן‎ 
30  קומות, ‎ אלא ‎ גם ‎ את ‎ המרתפים ‎ שלו. ‎ בימים ‎ אלה ‎ של‎ 
מלחמה ‎ מודרנית, ‎ 90%  מהנפגעים ‎ הם ‎ אזרחים, ‎ ורק ‎ 10%  הם‎ 
חיילים.‎ 

במלים ‎ אחרות, ‎ במקום ‎ מלחמה ‎ של ‎ חיילים ‎ בחיילים, ‎ הניב‎ 
לנו ‎ עידן ‎ הטכנולוגיה ‎ המתוחכמת ‎ מלחמה ‎ של ‎ חיילים‎ 
ההורגים ‎ באזרחים.‎ 

אך ‎ המלחמות ‎ הופכות ‎ ממש ‎ מדהימות, ‎ כאשר ‎ המדינה‎ 
שמנהלת ‎ אותן ‎ בוחרת ‎ להילחם, ‎ במלוא ‎ כוחה, ‎ נגד ‎ ישות ‎ שאין‎ 
לה ‎ בכלל ‎ צבא ‎ מודרני, ‎ או ‎ נגד ‎ מדינה, ‎ שהצבא ‎ שלה ‎ הוא‎ 
בעיקר ‎ לצורך ‎ טקסים.‎ 

בואו ‎ נודה ‎ על ‎ האמת: ‎ המלחמה ‎ האחרונה ‎ שהצבא‎ 
הישראלי ‎ ניהל ‎ נגד ‎ צבאות ‎ של ‎ מדינה, ‎ מצוידים ‎ ומאומנים,‎ 
הייתה ‎ בשנת ‎ 1973  (מלחמת ‎ יום ‎ הכיפורים). ‎ מאז, ‎ אנו‎ 
עסוקים ‎ במלחמות ‎ בשתי ‎ חזיתות ‎ לסירוגין: ‎ לבנון ‎ (מלחמת‎ 
לבנון ‎ הראשונה ‎ והשנייה) ‎ ונגד ‎ הפלסטינים ‎ (אינתיפדה‎ 
ראשונה ‎ ושנייה ‎ ושלל ‎ מבצעים ‎ צבאיים ‎ בגדה ‎ וברצועה). ‎ כן,‎ 
מזה ‎ 35  שנה, ‎ נלחם ‎ הצבא ‎ הישראלי ‎ נגד ‎ לא-צבאות, ‎ נגד‎ 
ארגונים ‎ חמושים ‎ שאינם ‎ צבא, ‎ ובכל ‎ מלחמה/מבצע/מערכה‎ 
מכריזים ‎ שר ‎ הביטחון/הרמטכ״ל ‎ על ‎ "ניצחון ‎ אדיר", ‎ כאילו‎ 
התמודד ‎ הצבא ‎ הישראלי ‎ עם ‎ צבאות ‎ שווים ‎ לו ‎ ברמתם‎ 
הטכנולוגית ‎ והמקצועית.‎ 

ובמלחמות ‎ האלה ‎ בלבנון ‎ ובשטחים ‎ הפלסטיניים, ‎ המחיר‎ 
נגבה ‎ בעיקר ‎ מאזרחיות ‎ ומאזרחים ‎ -  ישראלים, ‎ פלסטינים‎ 
ולבנונים, ‎ שאין ‎ להם ‎ שום ‎ דרך ‎ להתגונן ‎ מפני ‎ פלאי‎ 
הטכנולוגיה, ‎ גם ‎ כאשר ‎ זו ‎ טכנולוגיה ‎ יקרה ‎ לעשירים, ‎ וגם‎ 
כאשר ‎ זו ‎ טכנולוגיה ‎ זולה ‎ לעניים.‎ 

ובמלחמות ‎ האלה, ‎ המופנות ‎ בעיקר ‎ נגד ‎ אזרחים, ‎ כל‎ 
"ניצחון" ‎ הוא ‎ המבוא ‎ למלחמה ‎ הבאה, ‎ שתפרוץ ‎ ללא ‎ ספק‎ 
ושוב ‎ תפיל ‎ חללים ‎ בקרב ‎ אזרחים, ‎ וכך ‎ הלאה ‎ במשך ‎ עשרות‎ 
שנים.‎ 

הגיע ‎ הזמן ‎ להבין, ‎ כי ‎ במלחמות ‎ נגד ‎ אזרחים ‎ אין ‎ ניצחון‎ 
וגם ‎ לא ‎ יכול ‎ להיות ‎ ניצחון. ‎ הרי ‎ אזרחים, ‎ שלא ‎ כמו ‎ צבא, ‎ אינם‎ 
יכולים ‎ "להיכנע" ‎ ואי-אפשר ‎ גם ‎ "לפרק" ‎ אותם. ‎ ולכן‎ 
מלחמות ‎ נגד ‎ אזרחים ‎ אינן ‎ מסתיימות, ‎ אלא ‎ רק ‎ נפסקות ‎ לזמן‎ 
מה, ‎ ואז ‎ מתחדשות ‎ שוב.‎ 

אז ‎ איך ‎ בכל ‎ זאת ‎ מפסיקים ‎ מלחמות ‎ המכוונות ‎ בעיקר ‎ נגד‎ 
אזרחים?‎ 

מקשיבים ‎ לאותם ‎ אזרחים ‎ ומנסים ‎ לפתור ‎ את ‎ הבעיות‎ 
שלהם ‎ לא ‎ בפצצות ‎ ובטילים, ‎ אלא ‎ ביצירת ‎ מצב ‎ של ‎ חיים‎ 
בשלום ‎ ובביטחון; ‎ בהשקעה ‎ בפיתוח ‎ כלכלי, ‎ ברווחה‎ 
חברתית, ‎ בתרבות. ‎ הקשבה ‎ לצרכים ‎ של ‎ הישראלים, ‎ תושבי‎ 
הנגב ‎ המערבי ‎ ודרום ‎ שפלת ‎ החוף, ‎ ושל ‎ הפלסטינים ‎ ברצועת‎ 
עזה ‎ ובגדה ‎ המערבית ‎ הייתה ‎ מניבה ‎ פתרון ‎ מדיני, ‎ החותר‎ 
לפתור ‎ את ‎ סיבות ‎ הסכסוך ‎ ארוך ‎ השנים ‎ באמצעות ‎ כיבוד‎ 


הדדי ‎ של ‎ הזכות ‎ לחיים ‎ במדינה ‎ עצמאית ‎ ובשכנות ‎ טובה.‎ 
הקשבה ‎ הייתה ‎ מובילה ‎ למסקנה, ‎ כי ‎ אי-אפשר ‎ להחזיק ‎ מיליון‎ 
וחצי ‎ פלסטינים ‎ במין ‎ מכלאה ‎ ענקית, ‎ במצור ‎ ומצוקה ‎ קשה,‎ 
והיא ‎ גם ‎ הייתה ‎ מובילה ‎ למסקנה, ‎ שקשה ‎ ואפילו ‎ נורא ‎ לחיות‎ 
בצילו ‎ של ‎ "צבע ‎ אדום".‎ 

אך ‎ מה ‎ שעושה ‎ ממשלת ‎ אולמרט-ברק-לבני ‎ במלחמה/‎ 
מבצע ‎ בעזה ‎ הוא ‎ בדיוק ‎ הפוך ‎ מהקשבה ‎ לאזרחים: ‎ זו ‎ דהירה‎ 
נמשכת ‎ במסלול ‎ של ‎ הרג ‎ והרס, ‎ שיוביל ‎ בעתיד ‎ לעוד ‎ הרג‎ 
והרס. ‎ פתרון ‎ מדיני ‎ לא ‎ יושג ‎ בהפצצות, ‎ וביטחון ‎ לא ‎ יושג‎ 
בטילים. ‎ שלום ‎ וביטחון ‎ יושגו ‎ בהקשבה ‎ לאזרחים ‎ ובהסדרים‎ 
המבוססים ‎ על ‎ הסכמה ‎ בינלאומית ‎ רחבה.‎ 

מדוע ‎ שלא ‎ נלמד ‎ מההיסטוריה: ‎ מלחמת ‎ 1973  הייתה‎ 
המלחמה ‎ האחרונה ‎ עם ‎ מצרים ‎ מהסיבה ‎ הפשוטה,‎ 
שבעקבותיה ‎ נחתם ‎ הסכם ‎ שלום, ‎ שבו ‎ הוחזרו ‎ למצרים ‎ כל‎ 
השטחים ‎ שנכבשו ‎ מהם ‎ ביוני ‎ 1967.‎ 


מדיניות ‎ פושעת ‎ שנועדה ‎ לכישלון‎ 

״500 ‎ טונות ‎ של ‎ חומר ‎ נפץ ‎ הוטלו ‎ על ‎ עזה ‎ במלחמה, ‎ שבה‎ 
הלוחצים ‎ על ‎ הכפתור ‎ אינם ‎ נושמים ‎ את ‎ אבק ‎ הבניינים‎ 
שנהרסו ‎ וידיהם ‎ אינן ‎ מתכסות ‎ בדם״ ‎ -  התריס ‎ ח״כ ‎ מוחמד‎ 
ברכה‎ (חד״ש) ‎ בדיון ‎ בכנסת‎ (29.12) ‎ על ‎ המלחמה ‎ בעזה.‎ 

בהמשך ‎ הוקיע ‎ ברכה ‎ את ‎ דברי ‎ הנשיא ‎ פרס, ‎ שטען ‎ כי ‎ צה״ל‎ 
לא ‎ פגע ‎ בחפים ‎ מפשע. ‎ נשים ‎ וילדים ‎ אינם ‎ חפים ‎ מפשע? ‎ - 
שאל. ‎ ברכה ‎ האשים ‎ את ‎ ממשלת ‎ אולמרט-ברק-לבני, ‎ אשר‎ 
בחסות ‎ אמריקאית ‎ חסמה ‎ כל ‎ אפשרות ‎ להתקדם ‎ להסדר ‎ שלום‎ 
ואשר ‎ דחתה ‎ את ‎ ההצעה ‎ להמשיך ‎ בתהדיה. ‎ המסר ‎ היחיד ‎ של‎ 
הממשלה ‎ לעם ‎ הפלסטיני ‎ הוא, ‎ שאפילו ‎ לא ‎ יחלום ‎ על ‎ מדינה‎ 
עצמאית. ‎ אך ‎ אחרי ‎ שנים ‎ של ‎ ניסיונות ‎ להכניע ‎ את ‎ העם‎ 
הפלסטיני ‎ ברור, ‎ שחשיבה ‎ פושעת ‎ כזאת ‎ היא ‎ כשלון ‎ ידוע‎ 
מראש. ‎ מדיניות ‎ הכוח, ‎ המצור ‎ וההרעבה ‎ כלפי ‎ הפלסטינים‎ 
מונעת ‎ שקט ‎ ויציבות ‎ גם ‎ מהעם ‎ בישראל ‎ ואחראית ‎ למעגלים‎ 
נוספים ‎ של ‎ שפיכות ‎ דמים.‎ 

בהמשך ‎ דבריו ‎ ציין ‎ ברכה, ‎ כי ‎ עם ‎ כל ‎ פרוץ ‎ מלחמה‎ 
מבטיחה ‎ הממשלה ‎ הבטחות ‎ שווא, ‎ שהארץ ‎ תשקוט ‎ 40  שנה.‎ 
אך ‎ מלחמות ‎ אינן ‎ פותרות ‎ שום ‎ בעיה. ‎ רק ‎ משא-ומתן ‎ עם‎ 
הנהגת ‎ העם ‎ הפלסטיני, ‎ עם ‎ אבו-מאזן, ‎ עם ‎ אש״ף, ‎ עם ‎ חמאס‎ 
-  הוא ‎ המוצא ‎ היחיד ‎ ממעגל ‎ הדמים.‎ 

ברכה ‎ הוקיע ‎ את ‎ המתקפות ‎ הארסיות ‎ של ‎ ליברמן ‎ וח״כים‎ 
אחרים ‎ מהימין ‎ נגד ‎ האוכלוסייה ‎ הערבית, ‎ אזרחי ‎ ישראל.‎ 
ברכה ‎ דחה ‎ בשאט ‎ נפש ‎ את ‎ הקריאות ‎ הפאשיסטיות ‎ לטרנספר‎ 
של ‎ האזרחים ‎ הערבים ‎ והדגיש ‎ את ‎ זכותם ‎ למחות.‎ 

בהצעה ‎ של ‎ סיעות ‎ חד״ש ‎ ורע״ם־תע״ל ‎ לסיכום ‎ הדיון,‎ 
שהגיש ‎ ח״כ ‎ דב ‎ חנין‎ (חד״ש), ‎ הודגש, ‎ שהמלחמה ‎ בעזה ‎ היא‎ 
תוקפנות ‎ ואסון ‎ אנושי ‎ ופוליטי, ‎ ולכן ‎ יש ‎ להפסיק ‎ מייד ‎ את‎ 
ההפצצות, ‎ שכבר ‎ גרמו ‎ למאות ‎ הרוגים, ‎ ואשר ‎ אינן ‎ מבטיחות‎ 
ביטחון ‎ לתושבי ‎ הנגב.‎ 

הצעת ‎ ההחלטה ‎ קובעת, ‎ כי ‎ דרך ‎ הכוח ‎ רק ‎ מעמיקה ‎ את‎ 
השנאה ‎ ומטביעה ‎ את ‎ כולנו ‎ בים ‎ של ‎ אלימות ‎ ודם. ‎ לכן ‎ חיוני‎ 
לעצור ‎ מייד ‎ את ‎ המלחמה, ‎ לגבש ‎ הסכם ‎ רגיעה ‎ אמיתי,‎ 
שיכלול ‎ הפסקת ‎ אש ‎ מוחלטת, ‎ פתיחת ‎ המעברים ‎ לרצועה‎ 
וחילופי ‎ שבויים ‎ ואסירים, ‎ בדרך ‎ לחידוש ‎ התהליך ‎ המדיני.‎ 


דמוקרטיה‎ /4‎ 


סטודנטים ‎ ערבים ‎ 1 פרובוקציה ‎ משטרתית‎ 

זה ‎ קורה ‎ בתכיפות ‎ גוברת, ‎ ולא ‎ רק ‎ באוניברסיטת ‎ תל־אביב.‎ 


פרוס׳ ‎ רונן ‎ שמיר, ‎ ראש ‎ החוג ‎ לסוציולוגיה‎ 
ואנתרופולוגיה ‎ באוניברסיטת ‎ ת״א, ‎ הפיץ ‎ ברשתות ‎ אוניברסי¬‎ 
טאיות ‎ שונות ‎ דו״ח ‎ על ‎ התנהגות ‎ המשטרה ‎ בהפגנה ‎ של‎ 
הסטודנטים ‎ הערבים ‎ באוניברסיטת ‎ ת״א ‎ נגד ‎ המלחמה ‎ בעזה,‎ 
שנערכה ‎ ב-30.12. ‎ להלן ‎ הדו״ח ‎ כלשונו:‎ 

"ברצוני ‎ לתאר ‎ את ‎ שראו ‎ עיני ‎ ושמעו ‎ אוזני ‎ בעת ‎ ולאחר‎ 
הפגנת ‎ הסטודנטים, ‎ שנערכה ‎ היום ‎ בכיכר ‎ אנטין ‎ בשעות‎ 
הצהריים.‎ 

בכיכר ‎ היו ‎ כשלוש ‎ מאות ‎ סטודנטים ‎ לערך, ‎ וממולם, ‎ מעברו‎ 
השני ‎ של ‎ הרחוב, ‎ היו ‎ כמאה ‎ שוטרים ‎ לערך. ‎ ההפגנה ‎ התנהלה‎ 
בסדר ‎ מופתי ‎ ולא ‎ היו ‎ כל ‎ ניסיונות ‎ התגרות ‎ מצד ‎ המפגינים ‎ או‎ 
ניסיונות ‎ להפרת ‎ סדר.‎ 

עם ‎ זאת, ‎ בשלב ‎ מסוים, ‎ נראה ‎ אדם ‎ לבוש ‎ אזרחית ‎ עובר‎ 
לצד ‎ המפגינים ‎ ומכה ‎ אחד ‎ מהם. ‎ השוטרים ‎ הסתערו ‎ מיד ‎ וגררו‎ 
לעברו ‎ השני ‎ של ‎ הכביש ‎ שלושה ‎ מפגינים, ‎ כשאחד ‎ מהם‎ 
לפחות ‎ נחבל ‎ בכל ‎ חלקי ‎ גופו ‎ כתוצאה ‎ מהגרירה ‎ האלימה.‎ 

חציתי ‎ את ‎ הכביש, ‎ הצגתי ‎ את ‎ עצמי, ‎ ופניתי ‎ לאחד ‎ הקצינים‎ 
במקום ‎ בבקשה ‎ לראות ‎ את ‎ המפגינים ‎ שנכלאו ‎ בתוך ‎ רכב‎ 
משטרתי ‎ ולברר ‎ את ‎ זהותם.‎ 

קיבלתי ‎ מהשלושה ‎ את ‎ שמותיהם ‎ ופרטיהם, ‎ והסתבר ‎ לי, ‎ כי‎ 
הם ‎ סטודנטים ‎ באוניברסיטה: ‎ אחמד ‎ קעדאן‎ (הנדסת ‎ חשמל),‎ 
שאדי ‎ קלב‎ (פסיכולוגיה), ‎ ומוחמד ‎ ג׳לג׳ולי‎ (משפטים).‎ 

פניתי ‎ למפקד ‎ המרחב ‎ ששהה ‎ במקום, ‎ קצין ‎ בשם ‎ צחי.‎ 
הסברתי ‎ לו, ‎ כי ‎ לא ‎ מקובל ‎ שהמשטרה ‎ תתערב ‎ בהפגנת‎ 
סטודנטים, ‎ וכי ‎ רשויות ‎ האוניברסיטה ‎ מסוגלות ‎ לפקח ‎ על‎ 
שמירת ‎ הסדר ‎ במקום. ‎ ביקשתי ‎ שישחרר ‎ את ‎ השלושה. ‎ הוא‎ 
סירב ‎ והבטיח, ‎ כי ‎ הם ‎ לא ‎ ייעצרו, ‎ אלא ‎ ׳יעוכבו ‎ לתישאול׳.‎ 
באין ‎ ברירה, ‎ הם ‎ נלקחו ‎ מהמקום. ‎ כשעתיים ‎ לאחר ‎ מכן‎ 
הסתבר, ‎ כי ‎ המשטרה ‎ לא ‎ מרפה. ‎ נודע ‎ לי, ‎ שאחד ‎ הסטודנטים‎ 
מאושפז ‎ בבית ‎ החולים ‎ איכילוב, ‎ ושניים ‎ נוספים ‎ נעצרו‎ 
ומוחזקים ‎ בתחנת ‎ משטרה.‎ 

כשהגעתי ‎ לחדר ‎ מיון, ‎ מצאתי ‎ את ‎ אחמד ‎ שוכב ‎ כשידיו‎ 
ורגליו ‎ באזיקים. ‎ מחיתי ‎ על ‎ כך ‎ בפני ‎ השוטר ‎ שבמקום, ‎ ללא‎ 
הועיל.‎ 

הרגעתי ‎ את ‎ משפחתו ‎ שהגיעה ‎ למקום, ‎ ואמרתי ‎ להם‎ 
שנעשה ‎ כמיטב ‎ יכולתנו, ‎ כדי ‎ שהוא ‎ וחבריו ‎ ישוחררו ‎ לאלתר,‎ 
וכי ‎ אוניברסיטת ‎ תל-אביב ‎ מחויבת ‎ לסטודנטים ‎ שלה.‎ 

בעצת ‎ איש ‎ סגל ‎ נוסף, ‎ שהיה ‎ עד ‎ להפגנה, ‎ התקשרתי ‎ לסגן‎ 
הרקטור ‎ פרופ׳ ‎ רענן ‎ ריין, ‎ מסרתי ‎ לו ‎ את ‎ האינפורמציה ‎ שבידי‎ 
וביקשתי ‎ שיתערב ‎ מיידית, ‎ באמצעות ‎ פנייה ‎ למשטרה.‎ 

בשלב ‎ כתיבת ‎ הדברים, ‎ אנו ‎ עדיין ‎ ממתינים ‎ לשמוע ‎ מסגן‎ 
הרקטור.‎ 

בתמונה ‎ נמצא ‎ גם ‎ ארגון ‎ הסטודנטים ‎ סולידריות ‎ וגם ‎ ועד‎ 
הסטודנטים ‎ הערבים, ‎ שעוקבים ‎ אחר ‎ המתרחש.‎ 

לכאורה, ‎ לא ‎ דרמה ‎ גדולה, ‎ עניין ‎ של ‎ יום ‎ ביומו ‎ בהפגנות‎ 
בהן ‎ מעורבים ‎ ערבים.‎ 

מצאתי ‎ לנכון ‎ ליידע ‎ אתכם, ‎ כדי ‎ לקדם ‎ את ‎ העניין ‎ העקרוני‎ 
של ‎ מחויבות ‎ האוניברסיטה ‎ למנוע ‎ מעורבות ‎ משטרתית‎ 
בפעילויות ‎ מעין ‎ אלו, ‎ וודאי ‎ וודאי ‎ שעה ‎ שלא ‎ מדובר ‎ בהפגנה‎ 
אלימה ‎ או ‎ בהפרת ‎ חוק".‎ 


מזכ״ל ‎ מק״י ‎ שיגר ‎ מכתב ‎ ברכה‎ 
לרגל ‎ יובל ‎ המהפכה ‎ הקובנית‎ 

מוחמד ‎ נפאע, ‎ מזכ״ל ‎ המפלגה ‎ הקומוניסטית ‎ הישראלית‎ 
(מק״י), ‎ שיגר ‎ ב-1.1 ‎ מכתב ‎ ברכה ‎ אל ‎ ראשי ‎ המפלגה‎ 
הקומוניסטית ‎ הקובנית ‎ לרגל ‎ מלאות ‎ יובל ‎ למהפכה ‎ הקובנית.‎ 

במכתבו ‎ כתב ‎ נפאע, ‎ כי ‎ "הקומוניסטים ‎ בישראל, ‎ יהודים‎ 
וערבים, ‎ רוצים ‎ להביע ‎ את ‎ תמיכתם ‎ במהפכה ‎ הקובנית‎ 
ובהישגיה". ‎ בהמשך ‎ נכתב: ‎ "אלה ‎ שעות ‎ קשות ‎ עבור ‎ העם‎ 
הפלסטיני ‎ שהוא ‎ קורבן ‎ להתקפה ‎ צבאית ‎ רצחנית ‎ ישראלית.‎ 
התקפה ‎ שגבתה ‎ קורבנות ‎ רבים ‎ בנפש ‎ משני ‎ צידי ‎ הגבול". ‎ יחד‎ 
עם ‎ זאת, ‎ ציין ‎ מזכ״ל ‎ מק״י, ‎ "מפלגתנו ‎ מוסיפה ‎ לפעול ‎ על-פי‎ 
עקרון ‎ האינטרנאציונליזם ‎ והיא ‎ דורשת ‎ את ‎ הסרת ‎ המצור‎ 
האמריקאי ‎ מעל ‎ קובה ‎ ואת ‎ הסרת ‎ המצור ‎ הישראלי ‎ מעל‎ 
השטחים ‎ הפלסטיניים". ‎ נפאע ‎ הוסיף: ‎ "אנו ‎ מודעים ‎ עד ‎ כמה‎ 
קשה ‎ לבנות ‎ חברה ‎ סוציאליסטית ‎ ושוויונית ‎ עשרות‎ 
קילומטרים ‎ מהמעצמה ‎ האימפריאליסטית ‎ הגדולה ‎ בעולם".‎ 
מעט ‎ היסטוריה‎ 

ב-1 ‎ בינואר ‎ 1959, ‎ לוחמים ‎ בהנהגת ‎ פידל ‎ קסטרו ‎ נכנסו‎ 
לעיר ‎ סנטיאגו ‎ דה ‎ קובה ‎ שבדרום ‎ מזרח ‎ המדינה, ‎ והכריזו ‎ על‎ 
ניצחון ‎ המהפכה. ‎ לילה ‎ קודם ‎ נמלט ‎ הדיקטטור ‎ פולחנסיו‎ 
בטיסטה ‎ לארה״ב ‎ והותיר ‎ את ‎ האי ‎ למורדים. ‎ הניצחון ‎ הושלם‎ 
כעבור ‎ שמונה ‎ ימים ‎ בלבד: ‎ פידל ‎ קסטרו ‎ נכנס ‎ להוואנה, ‎ לבוש‎ 
במדים ‎ ירוקים, ‎ שעוד ‎ קודם ‎ הפכו ‎ סמלם ‎ של ‎ המהפכנים.‎ 

אחיו, ‎ ראול ‎ קסטרו, ‎ שהיה ‎ גם ‎ הוא ‎ שותף ‎ פעיל ‎ במהפכה‎ 
הקובנית, ‎ החמיץ ‎ את ‎ תצלום ‎ הניצחון, ‎ משום ‎ שנשאר‎ 
בסנטיאגו. ‎ אתו ‎ נשאר ‎ גם ‎ ד״ר ‎ ארנסטו ‎ "צ׳ה" ‎ גווארה‎ 
הארגנטיני.‎ 

המהפכה ‎ הקובנית ‎ הוכרזה ‎ רשמית ‎ כסוציאליסטית ‎ רק‎ 
שנתיים ‎ אחרי ‎ הניצחון ‎ ולאחר ‎ כמה ‎ מתקפות ‎ בחסות ‎ ארה״ב‎ 
נגד ‎ קובה. ‎ "זאת ‎ מהפכה ‎ סוציאליסטית ‎ ודמוקרטית ‎ של‎ 
פשוטי ‎ העם, ‎ על ‎ ידי ‎ פשוטי ‎ העם ‎ ולמען ‎ פשוטי ‎ העם״ ‎ -  הכריז‎ 
קסטרו ‎ ב-16 ‎ באפריל ‎ 1961. ‎ יום ‎ לאחר ‎ מכן, ‎ קובה ‎ המהפכנית‎ 
נחלה ‎ את ‎ ניצחונה ‎ הראשון ‎ על ‎ האימפריאליזם ‎ האמריקאי:‎ 
בתוך ‎ 72  שעות ‎ הדפו ‎ הכוחות ‎ המהפכנים ‎ הקובניים ‎ במפרץ‎ 
החזירים ‎ את ‎ הפלישה ‎ של ‎ 1,500  שכירי ‎ חרב ‎ ממתנגדי‎ 
קסטרו, ‎ שנתמכו ‎ בידי ‎ הסי.איי.אי. ‎ רובם ‎ נעצרו.‎ 

אירוע ‎ זה ‎ חרץ ‎ את ‎ גורל ‎ היחסים ‎ עם ‎ ארה״ב ‎ לעשורים ‎ רבים.‎ 
בינואר ‎ 1962, ‎ לבקשת ‎ ואשינגטון ‎ סולקה ‎ קובה ‎ מ״ארגון‎ 
המדינות ‎ האמריקאיות". ‎ כעבור ‎ חודש ‎ הורה ‎ נשיא ‎ ארה״ב,‎ 
ג׳ון ‎ קנדי, ‎ על ‎ מצור ‎ כלכלי ‎ כולל, ‎ התקף ‎ עד ‎ היום, ‎ ושלפי‎ 
אומדן ‎ קובני, ‎ גבה ‎ ממנה ‎ עד ‎ כה ‎ כ-100 ‎ מיליארד ‎ דולר. ‎ עד‎ 
להתפרקותה ‎ ב-1989, ‎ הייתה ‎ ברית-המועצות ‎ המשענת‎ 
העיקרית ‎ של ‎ קובה.‎ 

ב-‎ 31  ביולי ‎ 2006, ‎ עקב ‎ בעיה ‎ בריאותית ‎ קשה, ‎ העביר ‎ פידל‎ 
קסטרו, ‎ לפי ‎ החלטת ‎ הממשלה ‎ ובאישור ‎ הפרלמנט, ‎ את‎ 
השלטון ‎ לאחיו ‎ ראול. ‎ בפברואר ‎ 2008, ‎ ויתר ‎ פידל ‎ קסטרו‎ 
סופית ‎ על ‎ הנשיאות. ‎ הנשיא ‎ החדש, ‎ ראול ‎ קסטרו, ‎ הבהיר‎ 
שבכוונתו ‎ לדבוק ‎ בנתיב ‎ הסוציאליסטי ‎ שהתווה ‎ אחיו.‎ 


בחירות ‎ 09  /5‎ 


מלחמה ‎ ובחירות‎ 

הקשר ‎ בין ‎ המערכה ‎ המלחמתית ‎ לבין ‎ מערכת ‎ הבחירות ‎ הוא‎ 
ברור ‎ בוטה. ‎ ניתן ‎ להצביע ‎ על ‎ עניין ‎ רב ‎ שיש ‎ לכל ‎ אחד‎ 
מהמתמודדים ‎ העיקריים ‎ במלחמה ‎ נגד ‎ עזה: ‎ שר ‎ הביטחון‎ 
ברק, ‎ שמפלגתו ‎ כמעט ‎ התרסקה ‎ בסקרים ‎ לפני ‎ הבחירות, ‎ בונה‎ 
על ‎ הופעתו ‎ כ״מר ‎ ביטחון", ‎ שתחזיר ‎ למפלגת ‎ העבודה‎ 
בוחרים ‎ שנטשו ‎ אותה ‎ לקדימה; ‎ ציפי ‎ לבני, ‎ שרת ‎ החוץ,‎ 
מעריכה ‎ שעמדות ‎ קשוחות, ‎ שהיא ‎ מציגה ‎ בימי ‎ המלחמה,‎ 
יסייעו ‎ לה ‎ להדוף ‎ את ‎ הביקורת ‎ המצ׳ואיסטית ‎ לגבי ‎ יכולתה‎ 
להנהיג ‎ מדינה; ‎ ואילו ‎ נתניהו ‎ מצפה, ‎ שהתגייסותו ‎ למסע‎ 
ההסברה ‎ בזכות ‎ המלחמה ‎ תשכיח ‎ את ‎ הביקורת ‎ על ‎ מדיניותו‎ 
הכלכלית.‎ 

בפועל, ‎ סקרים ‎ שנערכו ‎ כשבוע ‎ לאחר ‎ תחילת ‎ המלחמה‎ 
הראו, ‎ כי ‎ ברק ‎ ומפלגתו ‎ אכן ‎ הצליחו ‎ לשפר ‎ את ‎ התוצאות,‎ 
ובמקום ‎ 11-12  מנדטים, ‎ העבודה ‎ כבר ‎ קיבלה ‎ 19  מנדטים.‎ 

אין ‎ זו ‎ הפעם ‎ הראשונה, ‎ שנחשף ‎ קשר ‎ בוטה ‎ בין ‎ מלחמה‎ 
לבין ‎ בחירות:‎ 

ב-1981, ‎ אישר ‎ מנחם ‎ בגין, ‎ אז ‎ ראש ‎ הממשלה, ‎ את ‎ תקיפת‎ 
הכור ‎ האטומי ‎ בעירק ‎ שלושה ‎ שבועות ‎ לפני ‎ הבחירות ‎ לכנסת‎ 
ה-10, ‎ וזכה ‎ בבחירות. ‎ באפריל ‎ 1966, ‎ החליט ‎ שמעון ‎ פרס ‎ על‎ 
מבצע ‎ "ענבי ‎ זעם" ‎ בלבנון, ‎ חמישה ‎ שבועות ‎ לפני ‎ מועד‎ 
הבחירות ‎ ועל ‎ רקע ‎ פיגועי ‎ התאבדות ‎ וירי ‎ קטיושות.‎ 

"אני ‎ מצדי ‎ עם ‎ מרצ ‎ גמרתי"‎ 

העיתונאי ‎ בני ‎ ציפו־ ‎ (עורך ‎ מדור ‎ התרבות ‎ ב״הארץ")‎ 
פירסם ‎ בבלוג ‎ באתר ‎ של ‎ "הארץ" ‎ רשימה, ‎ בה ‎ הוא ‎ מסביר‎ 
מדוע ‎ לא ‎ יתמוך ‎ יותר ‎ במרצ. ‎ להלן ‎ קטעים ‎ רחבים ‎ מהרשימה‎ : 

"אני ‎ אוהב ‎ שירה, ‎ אבל ‎ מתחיל ‎ להדאיג ‎ אותי ‎ הגל ‎ החדש‎ 
של ‎ סופרים ‎ ומשוררים ‎ ועיתונאים ‎ (בקיצור: ‎ אנשי ‎ רוח, ‎ יעני),‎ 
שתופסים ‎ את ‎ הפוליטיקה ‎ בציציותיה, ‎ כדי ‎ להציל ‎ אותה, ‎ ואגב‎ 
כך, ‎ כדי ‎ להציל ‎ את ‎ עצמם. ‎ הם ‎ לא ‎ שמים ‎ לב ‎ כמה ‎ הם‎ 
מגוחכים ‎ וסתמיים. ‎ כמו ‎ אותו ‎ טקסט ‎ שפירסם ‎ עמוס ‎ עוז‎ 
ב׳ידיעות ‎ אחרונות׳‎ '(27.12) ‎ ונושא ‎ את ‎ הכותרת ‎ ׳ישראל‎ 
חייבת ‎ להגן ‎ על ‎ אזרחיה׳. ‎ טקסט ‎ סתמי ‎ ובנאלי ‎ יותר ‎ מזה ‎ קשה‎ 
למצוא. ‎ עד ‎ כדי ‎ כך, ‎ ששאלתי ‎ חברים ‎ אם ‎ הגיליון ‎ של ‎ העיתון‎ 
שאני ‎ מחזיק ‎ ביד ‎ הוא ‎ אמיתי ‎ ולא ‎ לצון ‎ שחמדו ‎ לי. ‎ כולם‎ 
אישרו ‎ באוזני ‎ שעמוס ‎ עוז ‎ אכן ‎ חתום ‎ עליו. ‎ אם ‎ כי ‎ תמיד ‎ אפשר‎ 
להשאיר ‎ מקום ‎ לספק, ‎ שהחתום ‎ על ‎ הטקסט ‎ המשמים‎ 
והבנאלי ‎ הזה ‎ הוא ‎ מישהו ‎ אחר ‎ ששמו ‎ עמוס ‎ עוז ‎ ועובד, ‎ נגיד,‎ 
בתור ‎ מוכר ‎ תחתונים ‎ בשוק ‎ הכרמל, ‎ או ‎ בעל ‎ מפעל‎ 
לריצ׳רצ׳ים.‎ 

׳ההפגזה ‎ השיטתית ‎ על ‎ אזרחים ‎ ביישובי ‎ ישראל ‎ היא ‎ פשע‎ 
מלחמה ‎ ופשע ‎ נגד ‎ האנושות׳, ‎ כך ‎ מתחיל ‎ הטקסט ‎ שכתב‎ 
מחבר ‎ הרומאן ‎ "מיכאל ‎ שלי", ‎ ושקיווה ‎ לקבל ‎ השנה ‎ את ‎ פרס‎ 
נובל ‎ לספרות. ‎ והוא ‎ ממשיך ‎ וכותב: ‎ ׳מדינת ‎ ישראל ‎ חייבת‎ 
להגן ‎ על ‎ אזרחיה. ‎ ברור ‎ לכל ‎ שאין ‎ לממשלת ‎ ישראל ‎ רצון‎ 
להיכנס ‎ לעזה, ‎ הממשלה ‎ הייתה ‎ מעדיפה ‎ להמשיך ‎ בהפסקת‎ 
האש ‎ שחמאס ‎ הפר ‎ אותה ‎ ובסוף ‎ ביטל ‎ אותה. ‎ אבל ‎ סבלם ‎ של‎ 
האזרחים ‎ בעוטף ‎ עזה ‎ אינו ‎ יכול ‎ להימשך׳.‎ 

מה ‎ שהכי ‎ נורא ‎ בטקסט ‎ הזה ‎ הוא ‎ שמרגישים ‎ באיזה‎ 
כלאחר־יד ‎ הוא ‎ נוצר. ‎ מרגישים ‎ איך ‎ גם ‎ העיתון ‎ וגם ‎ עמוס ‎ עוז‎ 
מודעים ‎ לזה, ‎ שהשם ‎ עמוס ‎ עוז ‎ הוא ‎ מותג, ‎ ולכן ‎ די ‎ בחתימת‎ 


השם ‎ ׳עמוס ‎ עוז׳ ‎ כדי ‎ למשוך ‎ את ‎ העין ‎ ולא ‎ ממש ‎ חשוב, ‎ מה‎ 
כתוב ‎ בטקסט ‎ גופו.‎ 

מה ‎ שונה ‎ בין ‎ מה ‎ שחירתת ‎ עמוס ‎ עוז ‎ לבין ‎ מה ‎ שחושב ‎ על‎ 
המצב ‎ מצביע ‎ עבודה ‎ מצוי, ‎ או ‎ מצביע ‎ ליכוד, ‎ או ‎ מצביע‎ 
קדימה ‎ מצוי? ‎ שום ‎ הבדל. ‎ והמותג ‎ הזה ‎ עומד ‎ להיות ‎ אחד‎ 
ממובילי ‎ תנועת ‎ השמאל ‎ החדשה ‎ שהתאחרה ‎ עם ‎ מרצ. ‎ אותה‎ 
מרצ, ‎ שהיא ‎ המפלגה ‎ שהצבעתי ‎ בשבילה ‎ מאז ‎ הוקמה ‎ תחת‎ 
השם ‎ ר״צ, ‎ והאמנתי ‎ בה ‎ וביושר ‎ שלה, ‎ בזעם ‎ שלה,‎ 
בליימעכיות ‎ שלה ‎ ובשלומיאליות ‎ שלה. ‎ והנה ‎ פתאום‎ 
מכניסים ‎ לי ‎ לתוכה ‎ ׳כוכבים׳, ‎ כמו ‎ העיתונאי ‎ ניצן ‎ הורוביץ.‎ 
אין ‎ לי ‎ שום ‎ דבר ‎ נגד ‎ ניצן ‎ הורוביץ ‎ ואני ‎ חושב ‎ שהוא ‎ חמוד‎ 
ושרמנטי, ‎ אבל ‎ משהו ‎ בו ‎ ממותג ‎ מדי, ‎ מנופח ‎ מדי, ‎ מבריק‎ 
מדי. ‎ משהו ‎ שבא ‎ מלא ‎ באדרנלין ‎ הזה ‎ של ‎ עולם ‎ הטלוויזיה‎ 
המסחרית, ‎ האדרנלין ‎ שעושה ‎ שתיראה ‎ תמיד ‎ מצליח ‎ כזה,‎ 
עירני ‎ כזה, ‎ אמריקאי ‎ חיוני ‎ כזה, ‎ גם ‎ כאשר ‎ בתוכך ‎ בא ‎ לך‎ 
להקיא ‎ מגועל ‎ על ‎ כל ‎ האנושות ‎ או ‎ סתם ‎ למות.‎ 

למה ‎ אני ‎ צריך ‎ את ‎ מרצ ‎ בצורתה ‎ המעודכנת-יעני ‎ הזאת?‎ 
למה ‎ אני ‎ צריך ‎ להרגיש ‎ פראייר ‎ על ‎ כך ‎ שאתן ‎ את ‎ קולי‎ 
למפלגה ‎ שתיראה ‎ כמו ‎ חנות ‎ דיוטי ‎ פרי, ‎ שעל ‎ מדפיה ‎ מותגים‎ 
מפורסמים? ‎ אני ‎ בטוח ‎ שעוד ‎ רבים ‎ חושבים ‎ כמוני ‎ ואינם‎ 
הולכים ‎ שולל ‎ אחרי ‎ שמות ‎ נוצצים. ‎ וכל ‎ הרבים ‎ האלה ‎ ייאלצו‎ 
לעזוב ‎ בצער ‎ ולחפש ‎ להם ‎ אולי ‎ מקום ‎ אחר ‎ להשליך ‎ עליו ‎ את‎ 
יהבם.‎ 

לא ‎ סתם ‎ מתוך ‎ סנוביות ‎ אני ‎ ודומי ‎ לא ‎ רוצים ‎ את ‎ הדיוטי-‎ 
פרי ‎ הזה. ‎ אלא ‎ מפני ‎ שזה ‎ מביש ‎ ומעציב ‎ לראות ‎ שאין ‎ בעצם‎ 
אידיאולוגיה ‎ לשמאל ‎ החדש ‎ הזה, ‎ או ‎ איך ‎ שלא ‎ קוראים ‎ לו.‎ 
אולי ‎ יש ‎ לו, ‎ ורק ‎ אני ‎ קצת ‎ קשה ‎ הבנה ‎ ולא ‎ מבחין ‎ בהבדלים‎ 
התהומיים ‎ של ‎ האידיאולוגיה ‎ שלו ‎ לעומת ‎ זו ‎ של ‎ העבודה ‎ ושל‎ 
קדימה. ‎ אולי. ‎ אני ‎ מצדי ‎ עם ‎ מרצ ‎ גמרתי".‎ 

אבתיסאם ‎ מראענה ‎ פרשה ‎ מרשימת‎ 
מרצ ‎ בגלל ‎ תמיכתה ‎ במלחמה‎ 

אבתיסאם ‎ מראענה, ‎ בימאית ‎ ויוצרת ‎ קולנוע ‎ עטורת ‎ פרסים,‎ 
שהייתה ‎ מועמדת ‎ ברשימת ‎ מרצ-התנועה ‎ החדשה ‎ לכנסת,‎ 
הודיעה ‎ ב-1.1 ‎ על ‎ פרישתה ‎ מהמפלגה ‎ במחאה ‎ על ‎ תמיכתה‎ 
במלחמה ‎ נגד ‎ עזה.‎ 

מראענה ‎ הפיצה ‎ לחברי ‎ מרצ ‎ הודעה ‎ בדואר ‎ האלקטרוני ‎ בה‎ 
הסבירה ‎ את ‎ החלטתה ‎ לפרוש: ‎ "אני ‎ כפלסטינית, ‎ כערכיה‎ 
ישראלית, ‎ לא ‎ יכולה ‎ להיות ‎ במפלגה ‎ שתומכת ‎ במלחמה‎ 
ושאומרת ‎ שהיא ‎ מוצדקת. ‎ כן ‎ קרקעית, ‎ לא ‎ קרקעית. ‎ כן ‎ זחילה,‎ 
לא ‎ זחילה. ‎ אני ‎ לא ‎ שם״. ‎ בהמשך ‎ כתבה‎ : 
"אולי ‎ אני ‎ נאיבית, ‎ אבל ‎ לדעתי ‎ לא ‎ מיצינו ‎ את ‎ כל ‎ הדרכים‎ 
לפני ‎ שיצאנו ‎ למלחמה. ‎ לא ‎ עם ‎ אבו־מאזן, ‎ ולא ‎ עם ‎ חמאס,‎ 
ולא ‎ עם ‎ מתווכים ‎ בינלאומיים. ‎ מדינת ‎ ישראל ‎ יצאה ‎ למבצע‎ 
הרג ‎ שאני ‎ לא ‎ יכולה ‎ לתמוך ‎ בו... ‎ קיוויתי ‎ שמרצ ‎ תגנה‎ 
רצח ‎ אזרחים ‎ חפים ‎ מפשע ‎ ברצועת ‎ עזה. ‎ לא ‎ מצאתי ‎ במפגינים‎ 
נגד ‎ המלחמה ‎ אף ‎ אחד ‎ ממרצ, ‎ ואני ‎ לא ‎ יכולה ‎ לתת ‎ לזה ‎ יד".‎ 


"לצאת!" ‎ -  אסופה ‎ מרשימה ‎ נגד ‎ המלחמה‎ 

שורה ‎ ארוכה ‎ של ‎ משוררים ‎ ויוצרים ‎ פרסמה ‎ בשבוע ‎ שעבר‎ 
אסופה ‎ מרשימה ‎ של ‎ שירים, ‎ ציורים ‎ ורשימות ‎ נגד ‎ המלחמה‎ 
בעזה. ‎ ההוצאה ‎ הצנועה ‎ בצורתה ‎ מחביאה ‎ אמירה ‎ פוליטית-‎ 
ספרותית ‎ בעלת ‎ ערך ‎ רב ‎ בימים ‎ של ‎ התלהמות ‎ מלחמתית.‎ 
עם ‎ היוצרים, ‎ שיצירותיהם ‎ כלולות ‎ באסופה, ‎ נמנים: ‎ אהרון‎ 
שבתאי, ‎ אימן ‎ אגברייה, ‎ תומר ‎ גרדי, ‎ שמעון ‎ אדף ‎ וטל ‎ ניצן.‎ 


15  צלף ‎ עובדי ‎ ה״-טק ‎ צפויים ‎ לפיטורים‎ 


תוך ‎ זמן ‎ קצר, ‎ מספר ‎ המפוטרים ‎ בענף ‎ הטכנולוגיות‎ 
המתקדמות ‎ יגיע ‎ לכ-15 ‎ אלף ‎ עובדים ‎ -  כך ‎ עולה ‎ מנתונים,‎ 
שהציג ‎ מנכ״ל ‎ משרד ‎ התמ״ת, ‎ גבי ‎ מימון, ‎ בדיון ‎ שקיימה‎ 
ועדת ‎ הכלכלה ‎ של ‎ הכנסת ‎ (31.12) ‎ בנושא ‎ הפיטורים‎ 
בתעשייה. ‎ עוד ‎ עולה ‎ מהנתונים, ‎ כי ‎ מאז ‎ אוקטובר, ‎ פוטרו ‎ כ-‎ 
4,000  עובדי ‎ היי-טק, ‎ ולדברי ‎ מימון, ‎ כל ‎ עובד ‎ בענף ‎ מפרנס‎ 
ארבעה ‎ עובדים ‎ בענפי ‎ השירותים‎ :  הסעדה, ‎ תחבורה ‎ וניקיון.‎ 

נתונים ‎ שהוצגו ‎ בוועדה ‎ מצביעים ‎ על ‎ כך, ‎ שתעשיית ‎ ההיי-‎ 
טק ‎ בישראל ‎ גדלה ‎ בעשור ‎ הקודם ‎ פי ‎ שישה ‎ והכפילה ‎ את‎ 
התל״ג ‎ פי ‎ שניים ‎ בעשור ‎ אחד. ‎ יצוא ‎ ההיי-טק ‎ מהווה ‎ מחצית‎ 
מכלל ‎ הייצוא ‎ התעשייתי ‎ הישראלי. ‎ תעשייה ‎ זו ‎ מעסיקה‎ 
ישירות ‎ כ-70 ‎ אלף ‎ עובדים ‎ ישירים: ‎ מהנדסים, ‎ אנשי ‎ תוכנה,‎ 
אנשי ‎ מחקר ‎ ופיתוח ‎ ועוד; ‎ ועוד ‎ כ-300 ‎ אלף ‎ עובדים ‎ בענפים‎ 
נוספים.‎ 

ב״הארץ" ‎ הכריזו ‎ סכסוך ‎ עבודה‎ 

עיתונאי ‎ ״הארץ״ ‎ קיימו ‎ ב-‎ 2.1  בבית ‎ העיתונאים ‎ בתל-אביב‎ 
אסיפה, ‎ בה ‎ נמסר ‎ על ‎ הכרזת ‎ סכסוך ‎ עבודה. ‎ בהזמנה ‎ שנשלחה‎ 
לעיתונאים ‎ נאמר: ‎ "נוכחות ‎ משמעותית ‎ שתקיף ‎ את ‎ כל ‎ חלקי‎ 
העיתון ‎ תשדר ‎ להנהלה ‎ מסר ‎ ברור: ‎ אין ‎ בכוונתנו ‎ להמשיך‎ 
לשבת ‎ מנגד ‎ בזמן ‎ שתנאי ‎ העבודה ‎ מידרדרים, ‎ עבודה ‎ נוספת‎ 
אינה ‎ מתוגמלת ‎ וחברינו ‎ מפוטרים".‎ 

דובר ‎ הוועד ‎ מסר, ‎ כי ‎ "לאחר ‎ שאפסו ‎ הסיכויים ‎ לנהל ‎ משא‎ 
ומתן ‎ מסוג ‎ כלשהו ‎ עם ‎ הנהלה, ‎ החליט ‎ ועד ‎ העיתונאים ‎ לממש‎ 
את ‎ המנדט ‎ שקיבל ‎ באסיפת ‎ העובדים ‎ האחרונה ‎ ולהכריז ‎ על‎ 
סכסוך ‎ עבודה ‎ בעיתון ‎ ׳הארץ ‎ -  דה ‎ מרקר׳".‎ 

לקראת ‎ סכסוך ‎ עבודה ‎ ב״מעריב"‎ 

כמה ‎ שעות ‎ לאחר ‎ הכרזת ‎ סכסוך ‎ העבודה ‎ של ‎ ועד ‎ עיתונאי‎ 
"הארץ", ‎ פתח ‎ ועד ‎ עובדי ‎ "מעריב" ‎ במהלך ‎ שנועד ‎ למנוע ‎ את‎ 
הקיצוצים ‎ והפיטורים ‎ שמתכננת ‎ הנהלת ‎ העיתון.‎ 

ועד ‎ עובדי ‎ "מעריב" ‎ שלח ‎ לכלל ‎ עובדי ‎ העיתון ‎ דוא״ל, ‎ ובו‎ 
התראה ‎ על ‎ הכוונה ‎ לקצץ ‎ בשכרם: ‎ "הנהלת ‎ מעריב ‎ מתכננת‎ 
צעדי ‎ קיצוצים ‎ בשכר ‎ לכלל ‎ עובדי ‎ ׳מעריב׳. ‎ ההנהלה ‎ אינה‎ 
משתפת ‎ את ‎ ועד ‎ העובדים ‎ במהלך, ‎ ולא ‎ הגיבה ‎ לדרישת‎ 
הוועד ‎ לפגישה ‎ עימו ‎ לגבי ‎ עתיד ‎ העובדים ‎ בעיתון".‎ 

בגלל ‎ התנגדות ‎ עורכי ‎ העיתון, ‎ דורון ‎ גלעזר ‎ ורותי ‎ יובל,‎ 
לתוכנית ‎ להפחתה ‎ של ‎ 20-25  אחוזים ‎ בשכר, ‎ הקיצוץ ‎ בשכר‎ 
העובדים ‎ צפוי ‎ ככל ‎ הנראה ‎ לעמוד ‎ על ‎ כ-10 ‎ אחוזים.‎ 

השקת ‎ האתר ‎ "מי ‎ מרוויח ‎ מהכיבוש?"‎ 

קואליציית ‎ נשים ‎ לשלום ‎ מזמינה ‎ לאירוע ‎ ההשקה ‎ החגיגי‎ 
של ‎ מאגר ‎ המידע ‎ ושל ‎ האתר ‎ "מי ‎ מרוויח ‎ מהכיבוש?".‎ 
האירוע ‎ יתקיים ‎ ביום ‎ ג׳, ‎ 20  בינואר, ‎ בשעה ‎ 19.00, ‎ באולם‎ 
״מקלט ‎ 209״ ‎ בתחנה ‎ המרכזית ‎ החדשה ‎ בתל-אביב.‎ 

בתוכנית: ‎ דיון ‎ על ‎ המרוויחים ‎ הגדולים ‎ מהכיבוש;‎ 
סיפורים ‎ קטנים ‎ על ‎ חברות ‎ ענק‎ ;  ודיון ‎ על ‎ אקטיביזם ‎ כלכלי‎ 
נגד ‎ הכיבוש.‎ 

ארגוני ‎ בשים: ‎ לשים ‎ קץ ‎ להפצצות!‎ 

21  ארגוני ‎ נשים ‎ בישראל ‎ פרסמו ‎ ב-1.1 ‎ קריאה ‎ שכותרתה:‎ 
"לשים ‎ קץ ‎ להפצצות!". ‎ בקריאה ‎ נכתב:‎ 

"אנו, ‎ ארגוני ‎ נשים ‎ ממנעד ‎ רחב ‎ של ‎ תפיסות ‎ פוליטיות,‎ 
קוראות ‎ להפסיק ‎ את ‎ השימוש ‎ בכלי ‎ הרג ‎ ופצצות, ‎ להתיישב‎ 
מיידית ‎ סביב ‎ שולחן ‎ הדיונים ‎ ולדבר ‎ שלום ‎ במקום ‎ לבצע‎ 
מלחמה. ‎ אנו ‎ רוצות ‎ שמחול ‎ ההרג ‎ והקטל ‎ ייפסק. ‎ אנו ‎ דורשות‎ 
שהמלחמה ‎ תפסיק ‎ להיות ‎ אופציה, ‎ שאלימות ‎ תחדל ‎ להיות‎ 
הדרך ‎ ושהרג ‎ יפסיק ‎ להיות ‎ אפשרות. ‎ אנו ‎ מבקשות ‎ ליצור‎ 
חברה ‎ שבה ‎ כולן ‎ וכולם ‎ יכולים ‎ ויכולות ‎ לחיות ‎ בביטחון‎ 
קיומי ‎ אישי ‎ -  כלכלי ‎ וחברתי.‎ 

ברור ‎ לנו, ‎ כי ‎ אלו ‎ שמשלמים ‎ את ‎ המחיר ‎ הגבוה ‎ ביותר ‎ הם‎ 
נשים ‎ ואנשים ‎ מהפריפריה ‎ הגיאוגרפית-כלכלית-עדתית-‎ 
חברתית-תרבותית, ‎ שגם ‎ בימים ‎ אחרים ‎ מודרים ‎ מהעין‎ 
הציבורית ‎ ומהשיח ‎ הדומיננטי.‎ 

הגיע ‎ זמן ‎ נשים, ‎ כי ‎ אנחנו ‎ רוצות ‎ ודורשות ‎ לדבר ‎ ולעשות‎ 
בשפה ‎ אחרת".‎ 

בין ‎ הארגונים ‎ שחתמו ‎ על ‎ הקריאה: ‎ תנד״י ‎ -  תנועת ‎ נשים‎ 
דמוקרטיות ‎ בישראל; ‎ תנועת ‎ ש.י.ן ‎ ־  לשוויון ‎ ייצוג ‎ נשים;‎ 
אחותי ‎ -  למען ‎ נשים ‎ בישראל; ‎ איתך ‎ מעכי ‎ -  משפטניות ‎ למען‎ 
צדק ‎ חברתי‎ ;  אנואר‎ ;  אסואת‎ ;  אישה ‎ לאישה־ ‎ מרכז ‎ פמיניסטי,‎ 
חיפה; ‎ בת ‎ שלום; ‎ החזיזות- ‎ קבוצת ‎ פעולה ‎ פמיניסטית‎ 
ירושלמית; ‎ מרכז ‎ מהות; ‎ קואליציית ‎ נשים ‎ לשלום; ‎ קול‎ 
האישה, ‎ ירושלים.‎ 

הבורסה ‎ חוגגת ‎ בימי ‎ מלחמה‎ 

בשבוע ‎ הראשון ‎ של ‎ המלחמה ‎ רשמה ‎ הבורסה ‎ בת״א ‎ עליות‎ 
שערים ‎ במדדים ‎ העיקריים. ‎ עובדה ‎ זו ‎ אינה ‎ מפתיעה, ‎ שכן‎ 
מלחמה ‎ כרוכה ‎ בהוצאות ‎ ממשלתיות ‎ גדולות, ‎ הזורמות‎ 
לעסקים. ‎ לפי ‎ הערכה, ‎ שבוע ‎ מלחמה ‎ עולה ‎ לפחות ‎ מיליארד‎ 
שקלים, ‎ והמחיר ‎ עולה ‎ יותר ‎ כאשר ‎ מדובר ‎ בפלישה ‎ קרקעית.‎ 

מטה ‎ הבחירות ‎ של ‎ חד״ש‎ 

אסיפות ‎ וחוגי ‎ בית‎ 

יום ‎ די, ‎ 7  בינואר‎ 

חיפה, ‎ חוג ‎ אחווה, ‎ בשעה ‎ 19.30  -  ח״כ ‎ דב ‎ חנין‎ 
שבת, ‎ 1 0  בינואר‎ 

מושב ‎ מטע, ‎ 1 8.30  -  ח״כ ‎ דב ‎ חנין‎ 

ירושלים, ‎ 21 .00 ,  מועדון ‎ התקליט ‎ -  ח״כ ‎ דב ‎ חנין‎ 


נחוצים ‎ מתנדבות ‎ ומתנדבים‎ 

מטה ‎ הבחירות ‎ של ‎ חד״ש ‎ זקוק ‎ למתנדבות ‎ ולמתנדבים‎ 
בין ‎ השעות ‎ 10  בבוקר ‎ 8-1  בערב. ‎ פרטים ‎ על ‎ משימות‎ 
ההתנדבות ‎ ניתן ‎ לקבל ‎ בטלפון ‎ 6292152-03 


